Csak nem tudnak megbékélni a különféle politikai és társadalmi szervezetek, közéleti személyiségek a Grand Theft Auto sorozat legújabb részével, a Vice Cityvel. Először két fiatal nevezte meg a RockStar játékát gyilkossági indítékként, majd egy pszichiáter egyenesen gyilkosságra ösztökélőnek nevezte az erőszakos játékokkal egyetemben, Haiti-béli csoportok pedig rasszizmussal vádolták a programot. A hullámok azóta sem ültek el, a napokban pedig harmincegy Florida állambéli képviselő küldött tiltakozó levelet hét nagy amerikai kiadónak, mely leveleikben a játék forgalmazása ellen tiltakoztak. Emellett a Palm Beach megyében élő haiti polgárok képviselői azt kérték a játékot árusító üzletek vezetőitől, hogy tüntessék el polcaikról a szerintük rasszista játékot. A Take-Two és a RockStar még tartja magát, de ha ez így folytatódik, alighanem lemondhatunk a sorozat esetleges folytatásairól.
képviselőGrand Theft Auto : Vice CityTake-Two Interactive